શહેરના આંગણે ગ્રીનસીટી દ્વારા માધવદર્શનથી ઘોઘાસર્કલ સુધીના રોડ પરના ડીવાઈડરમાં ગામઠીના સૌજન્યથી ભૂતપૂર્વ સાંસદ રાજુભાઈ રાણા તથા સ્ટેન્ડીંગ કમિટીના ચેરમેન યુવરાજસિંહ દ્વારા રપ વૃક્ષોનું વૃક્ષારોપણ કરવામાં આવ્યું હતું. આ રોડ પરના ડીવાઈડરમાં કુલ ૧રપ વૃક્ષોનું વૃક્ષારોપણ ગ્રીનસીટી કરવાનું છે. આજે અનુમાન ચંપા નામના વૃક્ષોનું વૃક્ષારોપણ કરવામાં આવ્યું હતું. જે શહેરમાં ભાગ્યે જ જોવા મળે છે અને આ વૃક્ષો દેખાવમાં ખૂબ જ સુંદર લાગે છે અને બારેય માસ ફુલોથી ભરપુર રહે છે. આજ કારણે આ રોડની સુંદરતામાં ખૂબ જ વધારો થશે. આ રોડની બન્ને બાજુએ અગાઉ ગ્રીનસીટી દ્વારા ગુલમહોરના વૃક્ષોનું વૃક્ષારોપણ થયેલ છે. જે હાલમાં મોટા વૃક્ષો બની ગયા છે. હવે આ વૃક્ષો મોટા થતા આ રોડનું દ્રશ્ય એકદમ નયનરમ્ય બની જશે તેમ ગ્રીનસીટીના દેવેનભાઈ શેઠએ જણાવ્યું હતું.